27. ΠΡΟΕΔΡΙΚΟ ΔΙΑΤΑΓΜΑ υπ’ αριθ.227 της 20-28 Ιούλ.1998 (ΦΕΚ Α 176) Περί του Οργανισμού της Διοικήσεως του Αγίου΄Ορους. Έχοντας υπόψη: 1.Τις διατάξεις των παρ.4 και 5 του άρθρ.105 του Συντάγματος. 2.Τη διάταξη του άρθρ.5 εδάφ.γ΄ του από 10/16 Σεπτ.1926 Νομοθετ.Δ/τος «Περί Κυρώσεως του Καταστατικού Χάρτου του Αγίου΄Ορους». 3.Τη διάταξη του άρθρ.21 παρ.1 του νόμ.2594/1998 Κύρωση ως Κώδικα του Σχεδίου Νόμου «Οργανισμός του Υπουργείου Εξωτερικών» (Α΄62). 4.Το γεγονός ότι από τις διατάξεις του παρόντος Π.Δ/τος δεν προκαλείται δαπάνη σε βάρος του Κρατικού Προϋπολογισμού. 5.Την από 383/22.6.98 Γνωμοδότηση του Συμβουλίου Επικρατείας, μετά από πρόταση του Υπουργού Εξωτερικών, αποφασίζουμε: Γενικές διατάξεις Άρθρ.1.-1.Ο παρών Οργανισμός διέπει την οργάνωση και λειτουργία της Διοικήσεως του  Αγίου΄Ορους, ως αυτοτελούς δημόσιας αρχής δια της οποίας, κατά τους όρους του άρθρ.105 του Συντάγματος, των άρθρ.3 έως 5 του από 10/16 Σεπτ.1926 νομοθετ.δ/τος «περί κυρώσεως του Καταστατικού Χάρτου του Αγίου Όρους», και του άρθρ.21 παρ.1 και 2 του νόμ.2594/98 Κύρωση ως Κώδικα του Σχεδίου Νόμου «Οργανισμός του Υπουργείου Εξωτερικών» (Α΄62), ασκούνται οι ανήκουσες στο Κράτος εξουσίες α)της εποπτεία, ως προς την ακριβή τήρηση των αγιορειτικών καθεστώτων κατά το διοικητικό μέρος και β) της διαφυλάξεως της δημόσιας τάξεως και ασφάλειας στην περιοχή του Αγίου Όρους. 2.Μόνος αρμόδιος για την άσκηση των κατά το προηγούμενο άρθρο εξουσιών του Κράτους είναι ο Διοικητής του Αγίου ΄Ορους. Σελ. 416,18 Τεύχος 1315 Σελ. 120 Εποπτεία Άρθρ.2.-Ο Διοικητής, αν λάβει γνώση, με οποιοδήποτε τρόπο, ότι έγινε παραβίαση των διοικητικής φύσεως διατάξεων του Καταστατικού Χάρτη του Αγίου ΄Ορους από μέρους οργάνου ασκούντος την κατά το Σύνταγμα αυτοδιοίκηση του Αγίου΄Ορους (Ι.Κοινότητος, Ι.Επιστασίας, μονα-στηριακών αρχών), ανακοινώνει εγγράφως την παραβίαση στην Ιερά Κοινότητα εφελκύοντας την προσοχή της επί της τηρήσεως των διατάξεων αυτών. Δημόσια τάξη και ασφάλεια Άρθρ.3.-1.Με την επιφύλαξη των διατάξεων του Κώδικα Ποινικής Δικονομίας για την ενέργεια προκαταρκτικής εξετάσεως και προανακρίσεως, όλες οι αρμοδιότητες που ανήκουν κατά το νόμο σε αστυνομικά όργανα οποιασδήποτε κατηγορίας και αφορούν στη διαφύλαξη της δημόσιας τάξεως και ασφάλειας ασκούνται στην περιοχή του Αγίου ΄Ορους από το Διοικητή, ο οποίος ενεργεί είτε αυτοπροσώπως ή δια του αναπληρωτή Διοικητή, είτε δια των αστυνομικών οργάνων, τελωνειακών υπαλλήλων και οργάνων του Λιμενικού και του Πυροσβεστικού Σώματος, που υπηρετούν στην ανωτέρω περιοχή. Ειδικότερα ο Διοικητής: α.Μεριμνά για την εκτέλεση των αποφάσεων της Ιεράς Κοινότητας και των μοναστηριακών αρχών κατά τους όρους του Καταστατικού Χάρτη του Αγίου ΄Ορους και του κυρωτικού του από 10.9.1926 νομοθετ.δ/τος, και εντέλλεται την έκδοση δελτίου αστυνομικής ταυτότητας και ταξιδιωτικών εγγράφων μετά την πρόσληψη μοναχού ή δόκιμου μοναχού. 33.Λ.α.27 Άγιον Όρος 346 β. Με έγγραφη αίτησή του ζητεί από την αρμόδια Γεροντία ή από τον Ηγούμενο και τους Επιτρόπους της οικείας Ι.Μονής να επιβάλουν, ασκώντας τη δικαστική τους εξουσία, την προσήκουσα ποινή σε μοναχό που υπέπεσε σε παράπτωμα προβλεπόμενο από τον Καταστατικό Χάρτη του Αγίου ΄Ορους (ιδίως από τις διατάξεις των άρθρ.171, 174, 175, 183 και 184 αυτού). Με όμοια αίτηση μπορεί να ζητήσει από την αρμόδια Γεροντία την άσκηση της κατά το άρθρ.9 παρ.1 στοιχ.β΄ του από 10.9.1926 κυρωτικού νομοθετ. δ/τος ποινικής δικαιοδοσίας της. γ.Με έγγραφη αιτιολογημένη αίτηση μπορεί να ζητήσει από την Ιερά Επιστασία να μην παράσχει άδεια επισκέψεως των Ι.Μονών και εξαρτημάτων τους (διαμονητήριο) σε ορισμένα πρόσωπα, για τα οποία, βάσει των πραγματικών περιστατικών που εκτίθενται στην αίτηση, υπάρχουν σοβαρές ενδείξεις ότι, εισερχόμενα στην περιοχή του Αγίου ΄Ορους, θα τελέσουν αξιόποινη πράξη σε βαθμό τουλάχιστον πλημμελήματος ή θα παραβιάσουν την απαγορευτική διάταξη του άρθρ.184 του Καταστατικού Χάρτη του Αγίου΄Ορους. Αν η αίτηση γίνει δεκτή, ο Διοικητής, με έγγραφη διάταξη, απαγορεύει την είσοδο των ως άνω προσώπων στην περιοχή του Αγίου ΄Ορους ή διατάσσει την απέλασή τους από αυτή. Η διάταξη του Διοικητή εκτελείται αμελλητί από τα αρμόδια αστυνομικά ή λιμενικά όργανα, τα οποία την ανακοινώνουν, έστω και προφορικώς, στα πρόσωπα που αφορά. 2.Με την επιφύλαξη της υπό στοιχ.γ΄ διατάξεως της προηγούμενης παραγράφου και της διατάξεως του άρθρ.176 του Καταστατικού Χάρτη του Αγίου ΄Ορους, η είσοδος στο Άγιο΄Ορος και η επίσκεψη των Ι.Μονών και των Εξαρτημάτων τους είναι ελεύθερη σε κάθε άρρεν πρόσωπο που κατοικεί, διαμένει ή έχει εισέλθει νομίμως στο έδαφος της ελληνικής επικράτειας. Αναπληρωτής Διοικητής Άρθρ.4.-1.Σε περίπτωση κωλύματος ή απουσίας ο Διοικητής του Αγίου Όρους αναπληρώνεται σε όλες τις αρμοδιότητές του από τον Αναπληρωτή Διοικητή. 2.Ο Διοικητής μπορεί οποτεδήποτε να ανακαλέσει, να καταργήσει ή να τροποποιήσει τις πράξεις του Αναπληρωτή Διοικητή. Στις περιπτώσεις αυτές έννομα αποτελέσματα υπέρ τρίτων δεν ανατρέπονται, εκτός αν η πράξη του Αναπληρωτή Διοικητή είναι παράνομη. Προσωπικό Διοικήσεως Άρθρ.5.-1. Το λοιπό προσωπικό της Διοικήσεως του Αγίου Όρους αποτελούν, καταλαμβάνοντας αντίστοιχες οργανικές θέσεις: α)΄Εξι υπάλληλοι του κλάδου διοικητικής, λογιστικής και γραμματειακής υποστήριξης με βαθμό Ε΄ή ΣΤ΄. Στις θέσεις αυτές μπορούν να υπηρετούν και υπάλληλοι του κλάδου διοικητικών γραμματέων σε προσωπαγείς θέσεις. β) Ένας υπάλληλος του κλάδου επικοινωνιών και πληροφορικής. γ) 2 οδηγοί αυτοκινήτων, 2 καθαριστές και ένας μάγειρος, υπάλληλοι με σύμβαση εργασίας ορισμένου χρόνου του άρθρ.129 παρ.1 του νόμ.2594/98 Κύρωση ως Κώδικα του Σχεδίου Νόμου «Οργανισμός του Υπουργείου Εξωτερικών «(Α΄62). Γραφεία Άρθρ.6.-1.Με απόφαση του Διοικητή μπορεί να εγκατασταθούν γραφεία της Διοικήσεως του Αγίου ΄Ορους στην Αθήνα, στη Θεσσαλονίκη και στην Ουρανούπολη της Χαλκιδικής. 2.Με την κατά την προηγούμενη παράγραφο απόφαση ορίζονται: α) ο αριθμός των υπαλλήλων της Διοικήσεως του Αγίου ΄Ορους που υπηρετούν σε καθένα από τα ως άνω γραφεία της Διοικήσεως και β) οι υπηρεσιακές ανάγκες που υπηρετούνται από αυτά. 3.Οι κατά την παρ.2 στοιχ. α΄ υπάλληλοι τοποθετούνται στα ανωτέρω γραφεία και αντικαθίστανται οποτεδήποτε με πράξη του Διοικητή. Άρθρ.7.-1.Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 2.Από την έναρξη της ισχύος του παρόντος κάθε γενική ή ειδική διάταξη αντίθετη προς τις διατάξεις του ή αναγόμενη στα θέματα που ρυθμίζει ο παρών Οργανισμός καταργείται. 